Σΐηάπο Οράριά 



Μ ετά από αρκετή περιπλάνηση, 
στέκομαι τώρα μπροστά σε μια 
μικρή, ξύλινη πόρτα, η οποία α- 
νήκει σε μια χαμηλή μάντρα που μοιάζει να ε- 
κτείνεται ως την άκρη του ορίζοντα. Σπρώχνω 
την πόρτα και προχωρώ. 

Μπροστά μου τώρα διαγράφεται ένα ατέ- 
λειωτο, χρυσαφένιο μονοπάτι στο μέσο ενός 
φθινοπωρινού, χρυσοπόρφυρου δάσους. Τα 
μαλλιά μου φουσκώνουν ρυθμικά στον απαλό 
αέρα που φυσά στο πρόσωπό μου. Νιώθω το 
χώμα μαλακό κάτω από τα πόδια μου, καθώς 
αρχίζω να διασχίζω το μονοπάτι, ανάμεσα 
στους ψηλούς κορμούς, όλο και πιο βαθιά στο 
δάσος, με κάποιο τσίμπιμα φόβου στην καρδιά. 

Διάφοροι θόρυβοι του δάσους -γοητευτικοί 
και απόμακροι αλλά και με μια υποψία απει- 
λής- φθάνουν στ’ αυτιά μου: θροίσματα φύλ- 
λων, κρωγμοί πουλιών, ουρλιαχτά μακρινών 
ζώων, το επίμονο σφύριγμα του αέρα ανάμε- 
σα στους κορμούς. 

Ξαφνικά, ένα παράξενο πουλί εφορμά 
μπροστά μου σαν σαΐτα και κάθεται στο έδα- 
φος. Έχει εντυπωσιακά φτερά οε ζωηρό κόκ- 
κινο και γαλάζιο χρώμα, ενώ το ράμφος του 
μοιάζει με καρδερίνας. Βηματίζει πέρα δώθε 
μπροστά μου, κόβοντάς μου το δρόμο. Ξαφνι- 
κά αναχωρεί πετώντας μακριά, ώσπου χάνε- 
ται ανάμεσα στα δέντρα. Απόλυτη ησυχία επι- 
κρατεί ξαφνικά. Τότε, με μεγάλη μου έκπληξη 
συνειδητοποιώ ότι στη θέση ακριβώς όπου 
στεκόταν το πουλί, έχει τώρα εμφανιστεί μια 
τεράστια βελανιδιά με πολύ φαρδύ και ψηλό 
κορμό, που υψώνεται πολύ πιο πάνω από τα 
υπόλοιπα δέντρα. Μια μαύρη κουφάλα τρα- 
βάει την προσοχή μου, χάρη στο εξαιρετικό 
μέγεθος της, που φθάνει στο ύψος μου σχε- 
δόν, και το σκοτάδι που αναδεύεται μέσα. 
Χοντρές ρίζες πλέκονται χαμηλά στο έδαφος, 


σε αρκετή έκταση ολόγυρα. 

Πλησιάζω πιο κοντά στην κουφάλα, με προ- 
σοχή μη σκοντάψω σε κάποια προεξοχή. Κοι- 
τάζω μέσα μα το μόνο που διακρίνω είναι 
μαυρίλα, ένα σκοτάδι ζωντανό που με προ- 
οκαλεί να έλθω και να γνωρίσω τους κόσμους 
του. Κοντοστέκομαι, στρέφω πίσω για μια 
στιγμή, και ατενίζω το χρυσοπόρφυρο δάσος 
που με περιβάλλει, σαν μια τελευταία ανά- 
μνηση από τη ζωή στον πάνω κόσμο. Κάνω το 
πρώτο βήμα και μπαίνω στην κουφάλα, όλα 
σκοτεινιάζουν γύρω μου, πέφτω οε ίλιγγο, χά- 
νομαι... 

Όταν ανοίγω τα μάτια, διαπιστώνω ότι βρί- 
σκομαι μέσα σε μια εσωτερική κοιλότητα της 
γης με περίεργη διαμόρφωση, γεμάτη φυσικές 
καμάρες μπροστά στα τοιχώματα, κολώνες 
που φτάνουν ως την οροφή, βράχους περίερ- 
γα τετραγωνισμένους που μπορεί να χρησι- 
μεύουν σαν καθίσματα. Σε αρκετές γωνιές, 
σεντούκια διαφοριον μεγεθών γεμάτα χρυσά- 
φι και κοσμήματα αστράφτουν μαγνητικά. 

Με μια δεύτερη ματιά, ανακαλύπτω ότι δεν 
είμαι μόνη μου στον υπόγειο χώρο: διακρίνω 
ένα σωρό πλάσματα που με παρατηρούν από 
κάποια απόσταση, όλο απορία και ταραχή, ί- 
σως φοβισμένα. Έχουν ύψος γύρω στο ένα 
μέτρο, μοιάζουν με παιδιά αλλά ξέρω ότι δεν 
είναι* φορούν παντελόνια και μακριά μπλού- 
ζα με φαρδιά ζώνη και ψηλά, πλατύγυρα κα- 
πέλα. Παρατηροό ορισμένα από αυτά που συ- 
νομιλούν ζωηρά με παιδικές φωνές χοροπη- 
δώντας πάνω-κάτω, ενώ άλλα τρέχουν πέρα 
δώθε νευρικά. Μάλλον έχουν ανησυχήσει α- 
πό την εισβολή ενός ξένου στον κόσμο τους. 

Τελικά, μετά από αρκετή ώρα, μια αμφίβο- 
λη ηρεμία επικρατεί. Ένα από τα αστεία ξω- 
τικά παρουσιάζεται μπροστά μου, σχεδόν 
σπρωγμένο από τ’ άλλα. Φορά καφέ παντελό- 


νι με κόκκινη μπλούζα και φαρδιά μαύρη ζώ- 
νη και χρυσή αγκράφα. Στην πλάτη του κρέ- 
μεται χαριτωμένα ένα άδειο, καφετί δισάκι. 
Στο κεφάλι φορά ένα μεγάλο καπέλο που μό- 
λις δεν του πέφτει στα μάτια. 

"Έλα", με προσκαλεί με τσι- 
ριχτή φωνή. "Υπάρχει κάτι 
που πρέπει να δεις". Με τρα- 
βά από το χέρι, οπότε σηκώ- 
νομαι και το ακολουθώ στην 
άκρη της σπηλιάς, όπου, ανα- 
πάντεχα, αντικρύζω μια έξο- 
δο. 

Βρισκόμαστε τώρα πάνω σ’ 
έναν ψηλό επίπεδο βράχο, 
απ’ όπου αγναντεύω μια απέ- 
ραντη, γυμνή έρημο με κόκκινη άμμο και αλ- 
λόκοτους βραχώδεις σχηματισμούς σκόρ- 
πιους εδώ κι εκεί* πέρα μακριά διακρίνω ένα 
ενεργό ηφαίστειο, που αχνίζει ξεφυσώντας 
λευκόχρυσους καπνούς στον ρόδινο ουρανό. 
Πρέπει να είναι μέρα, όμως ήλιος δεν φαίνε- 
ται πουθενά... 

Κατηφορίζουμε προς τα δεξιά, όπου το έδα- 
φος γίνεται πιο κακοτράχαλο, ώσπου καταλή- 
γει σε μια μικρή φυσική σκάλα χαραγμένη ά- 
τσαλα στους βράχους. Η κάθοδος δεν είναι 
τόσο ασφαλής, ωστόσο το ξωτικό κατεβαίνει 
χοροπηδώντας γρήγορα και με περιμένει υ- 
πομονετικά κάτω στην κόκκινη έρημο, ενώ ε- 
γώ προχωρώ προσεκτικά, προσπαθώντας να 
πιαστώ πότε στον ένα βράχο, πότε στον άλλο. 
Όταν φτάνω επιτέλους κάτω, ο μικρός αφήνει 
έναν αναστεναγμό ανακούφισης. Συνεχίζου- 
με να περπατάμε ανατολικά, ώσπου φθάνου- 
με στην όχθη ενός στενού ποταμού, που δια- 
σχίζει την έρημο αθέατος από ψηλά. Η άμμος 
στην όχθη γίνεται μαύρη, σαν καμένη γη, ενώ 
το νερό είναι κι αυτό μαύρο, σατανικό. Τολμώ 
να το αγγίξω με το χέρι μου: η υφή του είναι 
κάπως πηχτή για νερό, γλοιώδης. 


^ 

"Υπάρχει μόνο ένας τρόπος για να καθαρί- 
σει ξανά το Ποτάμι της Ζωής", λέει τότε το 
ξωτικό. "Πρέπει κάποιος να φέρει και να ρί- 
ξει στο ποτάμι νερό από την Άχρονη Πηγή. Ε- 
σύ, ίσως να τα καταφέρεις", συ- 
μπληρώνει αινιγματικά. 

Το ξωτικό με οδηγεί σε ένα 
περίεργο σωρό από λείες, 
στρογγυλές γκρίζες πέτρες. 
Εξακολουθούμε την πορεία 
μας πάνω στα βράχια, χωρίς 
ιδιαίτερη δυσκολία στην αρ- 
χή, κατόπιν όμως η κλίση 
τους γίνεται όλο και πιο κα- 
τηφορική και δύσκολη, ιδίως 
για μένα. Το ξωτικό κατεβαί- 
νει χοροπηδώντας από βράχο σε βράχο, ενώ 
τα δικά μου βήματα γίνονται όλο και πιο αρ- 
γά και δυσκίνητα. Κάπου κάπου ο συνοδός 
μου σταματά και χτυπά τα χέρια του ανυπόμο- 
να, ώσπου να τον προφθάσω. 

Κάποια στιγμή παρατηρώ λεπτά ρυάκια νε- 
ρού που ξεπηδούν από τους βράχους, οι οποί- 
οι τώρα παίρνουν διάφορα χρώματα της ίρι- 
δος και υφή κοκκώδη, που ιριδίζει στο παρά- 
ξενο ρόδινο φως του κόσμου αυτού. Παραλί- 
γο να χάσω την ισορροπία μου πηδώντας από- 
τομα πάνω σε έναν πρασινωπό βράχο, απ’ ό- 
που ξεκινά άλλο ένα ρυάκι νερού που ενώνε- 
ται με τα υπόλοιπα, και ο καταρράχτης τώρα 
γίνεται πιο απότομος και πιο έντονος. Το νε- 
ρό στραφταλίζει όμορφα πάνω στις χρωματι- 
στές πέτρες. 

Ξαφνικά το σκηνικό αλλάζει: ακολουθώ- 
ντας πάντα το βιαστικό ξωτικό, τώρα πρέπει 
να διασχίσω μια φυσική πέτρινη γέφυρα, η ο- 
ποία στεφανώνει τον καταρράχτη. Περνώ 
γρήγορα απέναντι με πέντε-έξι γοργά βήμα- 
τα, ισορροπώντας μετά βίας πάνω στη στενή 
πέτρινη λωρίδα. 

Η απέναντι πλευρά, αν και πιο απόκρημνη, 



αποδεικνύεται πιο βατή -χάρη στους κατακό- 
ρυφους, λεπτούς βράχους που ξεπετάγονται 
συχνά εδώ κι εκεί και μου χρησιμεύουν σαν 
στήριγμα- και πιο γραφική - χάρη στα έντονα 
χρώματα και τους αρμονικούς πέτρινους σχη- 
ματισμούς, που μοιάζουν σαν να τους έχει 
φτιάξει κάποια νοήμονα δύναμη. Κάθε τόσο 
το ξωτικό σταματά και με περιμένει χτυπώ- 
ντας τα χέρια, απορρώντας ίσως με την βρα- 
δύτητά μου. 

Κάποτε καταλήγω στη βάση του καταρρά- 
χτη, με ένα πήδημα που αποδεικνύεται αρκε- 
τά ψηλό για μένα: σωριάζομαι καταγής και το 
ξωτικό σκάει στα γέλια. Πετάγομαι όρθια και 
ξεσκονίζω τα ρούχα μου* έπειτα μένω άναυδη 
από το θέαμα του καταρράχτη: το νερό κυλά 
κρυστάλλινο πάνω στους πολύχρωμους βρά- 
χους και πέφτει μέσα σε μια φυσική λίμνη, η 
οποία σχηματίζει ένα ημικύκλιο από συμμε- 
τρικές ρομβοειδείς πέτρες που θυμίζουν δια- 
μάντια. Ένα δεύτερο, πολύ μεγαλύτερο ημι- 
κύκλιο από τέτοιες πέτρες οριοθετεί μια επί- 
πεδη, έκταση με αραιή χλόη γύρω από τον κα- 
ταρράχτη* πιο πέρα, παραδόξως, δεν διακρί- 
νεται τίποτα, λες και ο κόσμος τελειώνει εκεί. 

Ένας παράξενος, ψιλόλιγνος άνδρας με 
μαύρα ατίθασα μαλλιά και σχιστά μάτια εμ- 
φανίζεται ξαφνικά, σαν να κρυβόταν πίσω α- 
πό τον καταρράχτη. Θυμίζει ξωτικό, μα έχει 
το ύψος και την όψη ενήλικα. Προχωρά αργά 
προς το μέρος μας, χαμογελώντας αινιγματι- 
κά και στα χέρια του κρατά μια κομψή κύλικα 
από λευκό σμάλτο, διακοσμημένη με χρυσά 
σειρίτια στα πλάγια και ντελικάτο, διάφανο 
σκέπασμα. 

Ύια να δούμε αν αξίζεις την κύλικα με το 
νερό από την Άχρονη Πηγή!” ανακοινώνει, με 
φωνή αυστηρή, μεταλλική. Μένω κατάπληκτη 
όταν κάνει μια κίνηση σαν να θέλει να μου 
πετάξει την κύλικα, όμως στα χέρια μου κατα- 
λήγει ένα αστραφτερό σπαθί με μακριά λάμα 
και χρυσοποίκιλτη λαβή. Ξαφνιάζομαι από το 


βάρος του και αναγκάζομαι να το αδράξω και 
με τα δύο χέρια, ώστε να μπορώ να το ελέγχω 
αξιοπρεπώς. Εκείνος, αντίθετα, δεν φαίνεται 
να έχει καμιά δυσκολία με το σπαθί που κρα- 
δαίνει με το δεξί χέρι, με καταπληκτική επιδε- 
ξιότητα. 

Εφορμά εναντίον μου με μια πολεμική 
κραυγή που μου κόβει το αίμα* μόλις που προ- 
φταίνω να παραμερίσω, καταφέρνοντάς του 
ταυτόχρονα ένα μάλλον αδύναμο χτύπημα με 
τον αγκώνα, αρκετό όμως για να τον κάνει να 
προβληματιστεί! Κρατώντας πάντα το σπαθί 
με τα δύο μου χέρια, προσπαθώ να αντεπιτε- 
θώ κατά μέτωπο, χωρίς επιτυχία. Μια δυνατή 
κλωτσιά με στέλνει να πέσω καταγής πολλά 
μέτρα πιο πίσω, ενώ ο αντίπαλος βρίσκει την 
ευκαιρία να επιτεθεί ξανά. Με το ζόρι απο- 
φεύγω τη λάμα, κατρακυλώντας παραπέρα με 
κινήσεις ενστικτώδεις, νευρωτικές. Η λάμα 
του σπαθιού του πετά σπίθες καθώς χτυπά κά- 
τω, ξανά και ξανά* κάποτε βρίσκω την ευκαι- 
ρία να τον απομακρύνω με μια κλωτσιά. 

Σηκώνομαι γρήγορα και προσπαθώ να πε- 
ράσω στην επίθεση, αυτός όμως είναι πανέ- 
τοιμος και με περιμένει. Ακολουθεί μια κα- 
ταιγιστική ανταλλαγή χτυπημάτων, ώσπου με 
μια απίθανη μανούβρα βρίσκομαι ξαφνικά ά- 
οπλη, το σπαθί μου πεταμένο μακριά κι εγώ 
να πισωπατώ κατάπληκτη, καθώς ο εχθρός 
πλησιάζει όλο και πιο επικίνδυνα, με ένα δυ- 
σοίωνο χαμόγελο στα χείλη. Στρίβω και κα- 
τευθύνομαι αργά προς την πηγή αποφεύγο- 
ντας μια-δυο σπαθιές, ενώ την τρίτη φορά κα- 
ταφέρνω (χωρίς να ξέρω πώς) να αντεπιτεθώ 
σπρώχνοντάς τον στη λιμνούλα, με μια έξυπνη 
τρικλοποδιά. Όταν σηκώνεται, στο χέρι του 
κρατά και πάλι την πολύτιμη κύλικα. 

”Δεν χρειάζεται να συνεχίσεις τη μάχη. Αυ- 
τό σου ανήκει", εξηγεί ήρεμα και μου προ- 
σφέρει το αγγείο γεμάτο νερό από την Άχρο- 
νη Πηγή. "Θα χρειαστεί όμως να ανακαλύψε- 
τε άλλο μονοπάτι!" καταλήγει χαμογελώντας 


σαρκαστικά. 

Το ξωτικό πετάγεται μπροστά σαν ελατήριο 
και μου αρπάζει το δοχείο από τα χέρια. 
Σφραγίζει βιαστικά το καπάκι και χώνει την 
κύλικα στο δισάκι του. "Εδώ θα είναι πιο α- 
σφαλής, μέχρι να ανεβούμε", εξηγεί με ζωηρή 
φωνή και ξεκινά πρώτος για το δρόμο του γυ- 
ρισμού. 

Η ανάβαση αποδεικνύεται πιο εύκολη από 
την κατάβαση, ωστόσο, ούτε τώρα γλιτώνω το 
παιριπαικτικό χειροκρότημα του μικρού. 
Περνώντας τη γέφυρα, διαπιστώνω ότι οι πέ- 
τρες στην αντίθετη πλευρά έχουν λειανθεί πα- 
ράξενα, τόσο ώστε δεν είναι πια δυνατόν να 
περάσει κάποιος από κει. Αρχίζω να φοβά- 
μαι, νιώθω παγιδευμένη. Το πνεύμα της πηγής 
μας κοροΐδεψε. Το ξωτικό ψηλαφεί τις πέ- 
τρες, όμως βλέπει κι αυτό ότι δεν υπάρχει διέ- 
ξοδος από πουθενά. Τι κάνουμε τώρα ; 

Απορώ παρακολουθώντας τον οδηγό μου 
να έχει αφήσει το δισάκι του κάτω και να ψά- 
χνει προσεκτικά το περιεχόμενο. "Κάπου εδώ 
πρέπει να είναι", μονολογεί. "Επιτέλους το 
βρήκα!" αναφωνεί τελικά με παιδικό ενθου- 
σιασμό, και το καπέλο του πέφτει στα μάτια. 
Το φτιάχνει νευρικά και τότε διακρίνω ένα 
μικρό ξύλινο κόρνο που κρατά προσεκτικά 
στα δάχτυλά του. Αρχίζει να παίζει έναν αρ- 
γόσυρτο, μελαγχολικό μα πολύ γλυκό σκοπό, 
που ξεχύνεται απαλά στην ατμόσφαιρα σαν έ- 
να ισχυρό, μυστηριώδες κάλεσμα. 

Ξαφνικά, το νερό που κυλά σε ρυάκια πάνω 
στους βράχους αρχίζει να αφρίζει όλο και πιο 
έντονα* χιλιάδες φυσαλλίδες πετάγονται ολό- 
γυρα, ώσπου μία από αυτές, πολύ-πολύ μεγά- 
λη, έρχεται κοντά μας σαν να μας περιμένει. 
Ακολουθώ το ξωτικό, που εισχωρεί μέσα στη 
φυσσαλίδα σπρώχνοντας απαλά το τοίχωμά της! 

Το αλλόκοτο μεταφορικό μέσο υψώνεται 
πάνω από τον καταρράχτη, προσφέροντάς 
μας ένα μοναδικό θέαμα από βραχώδεις σχη- 
ματισμούς με φασματικά χρώματα, τη μυστη- 



ριώδη Άχρονη Πηγή, την πυρόξανθη έρημο, 
κατευθυνόμενοι σταθερά προς τον Ποταμό 
της Ζωής. 

Μόλις φτάνουμε στον προορισμό μας, η μα- 
γική φυσαλλίδα χαμηλώνει αργά και για λίγα 
δευτερόλεπτα σταθεροποιείται σε ένα ύψος 
περίπου μισού μέτρου πάνω από το έδαφος. 
Έπειτα σπάει, και πέφτω αδέξια καταγής. Το 
ξωτικό, έχοντας προσγειωθεί ομαλά με τα πό- 
δια, γελά και πάλι μαζί μου (έτσι μού ’ρχεται 
να το δείρω...) 

Κόσμος πολύς, ίσως ολόκληρος ο πληθυ- 
σμός των ξωτικών, μας περιμένει στις όχθες 
του μαύρου ποταμού. Απόλυτη, επιβλητική η- 
συχία απλώνεται. Ο μικρός συνοδός μου με 
πλησιάζει σοβαρός και μου παραδίδει την κύ- 
λικα με το νερό. 

Πλησιάζω στην όχθη και γέρνω τη κύλικα 
αργά, διατακτικά. Μόλις το διάφανο νερό της 
Αχρονης Πηγής ενώνεται με το σκοτεινό, σα- 
τανικό νερό του Ποταμού, το υγρό αρχίζει να 
βράζει έντονα, υψώνοντας γκρίζους καυτούς 
καπνούς μέχρι τον ουρανό. Μεγάλη αναταρα- 
χή, τρόμος επικρατεί, ώσπου, ευτυχώς σύντο- 
μα, οι καπνοί καταλαγιάζουν. 

Με κομμένη την ανάσα, σκύβουν όλοι και 
κοιτούν το νερό που ρέει τώρα στο ποτάμι: εί- 
ναι καθαρό σαν υγρό διαμάντι και διασχίζει 
κελαριστά όλη την έκταση της ερήμου, μετα- 
φέροντας παντού ελπιδοφόρα μηνύματα. Ό- 
λος ο λαός πανηγυρίζει. 

Το εξαγνισμένο νερό του Ποταμού της Ζω- 
ής συνεχίζει το ταξίδι του και πέρα από το 
Βασίλειο των Ξωτικών, σε όλους τους γνω- 
στούς και άγνωστους τόπους του κόσμου, 
φτάνοντας ακόμη και στις χώρες των ανθρώ- 
πων. Νιώθω ότι ο κόσμος μας έχει ήδη αρχί- 
σει να καθαρίζει από το μίασμα του Κακού 
και σιγά-σιγά όλα μεταβάλλονται, καθώς το 
νερό της Άχρονης Πηγής σύντομα θα έχει 
διαποτίσει τα πάντα! 


